**Vabilo vašim dijakom za obisk kariernega**

**sejma MOJE DELO 2015**

Spoštovani,

največji slovenski zaposlitveni portal Mojedelo.com bo tudi letos organiziral karierni sejem. Že 13. sejem MOJE DELO bo ponovno ponudil številne zanimive priložnosti za mlade, ki bodo v naslednjih letih stopili na trg dela. **Na sejem vabimo predvsem dijake/študente višjih letnikov vaše šole in vse, ki se zavedajo, da ni nikoli prezgodaj za spoznavanje potreb trga dela.**

**Zakaj bi bil obisk sejma koristen za vaše dijake?**

* **Spoznavanje potencialnih delodajalcev.** Na sejmu se bodo predstavila slovenska in tuja podjetja kot delodajalci. Obiskovalci se bodo lahko pogovorili z ljudmi, ki odločajo o zaposlovanju v teh podjetjih, jih spoznali kot delodajalce (kakšno delovno okolje in druge ugodnosti ponujajo kandidatom, kaj pričakujejo od njih in kaj poveča možnosti kandidata za zaposlitev v njihovem podjetju).
* **Karierno svetovanje.** Obiskovalcem bomo na sejmu omogočili pogovor s strokovnjaki, ki jim bodo svetovali, kako nastopiti na trgu dela, kako pripraviti dokumente (življenjepis, spremno pismo), da nas delodajalec vidi kot ustreznega kandidata in kateri so odločilni kriteriji, ki nam povečajo možnosti, da dobimo želeno zaposlitev.
* **Karierna predavanja.** Zgodbe navdušujejo posameznike. Na sejmu bomo v dveh predavalnicah organizirali različna predavanja s področja iskanja zaposlitve, predstavitve poklicev in možnosti za zaposlovanje.
* **Možnosti za dodatna izobraževanja.** Na poti do nove zaposlitve kandidati hitro spoznajo, da so izobrazba, znanje in veščine še kako pomembne za karierni vzpon. Na sejmu bodo lahko spoznali izobraževalna podjetja, ki jim omogočajo izpopolnitev znanja mehkih veščin, poslovanja in dodatnih usposabljanj na drugih področjih.

**Karierni sejem MOJE DELO 2015 bo potekal v četrtek (15.10.2015) v Cankarjevem Domu v Ljubljani od 10.00 ure dalje.**

**Vstop je brezplačen!**

Več informacij o sejmu in programu boste našli na spletni strani [**www.kariernisejem.com**](http://www.kariernisejem.com), za dodatna vprašanja pa se lahko obrnete name ([maja.misic@moje](mailto:maja.misic@moje)delo.com).

Upam, da bo obisk sejma vašim dijakom pomagal pri vstopu na trg dela, in vam želim čim bolj uspešno šolsko leto!

*Maja Mišić*

*Asistent vodje projekta MOJE DELO 2015*